pythainlp/thaigov-v2-corpus-22032023 huggingface dataset:
วันพุธที่ 9 พฤศจิกายน 2565
ชาวนครสวรรค์ทุกภาคส่วน พร้อมใจกันจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย ร่วมถวายปัจจัยสมทบทุนเป็นเงินกว่า 1 ล้านบาท
ชาวนครสวรรค์ทุกภาคส่วน พร้อมใจกันจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย ร่วมถวายปัจจัยสมทบทุนเป็นเงินกว่า 1 ล้านบาท
วันนี้ (9 พ.ย. 65) นายชยันต์ ศิริมาศ ผู้ว่าราชการจังหวัดนครสวรรค์ เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดพิธีทอดผ้าป่าเพื่อสนับสนุนและเผยแพร่การดำเนินงานของโครงการทุนเล่าเรียนหลวงสำหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุน และขอความร่วมมือจากวัดต่าง ๆ ทั้งในส่วนกลาง และส่วนภูมิภาคทั่วประเทศ จัดพิธีทอดผ้าป่าฯ ขึ้น เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง อันเป็นการสืบสานพระบรมราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย โดยกระทรวงมหาดไทย ได้จัดพิธีรับมอบผ้าไตรพระราชทานเพื่อใช้จัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทยให้กับผู้ว่าราชการจังหวัด เพื่อเชิญไปประกอบพิธีในจังหวัดต่าง ๆ
นายชยันต์ ศิริมาศ ผู้ว่าราชการจังหวัดนครสวรรค์ กล่าวว่า โดยเมื่อวันจันทร์ที่ 7 พฤศจิกายน 2565 ที่อาคารหอประชุมเฉลิมพระเกียรติ 80 พรรษา มหาวิทยาลัยมหาจุฬาลงกรณราชวิทยาลัย วิทยาเขตนครสวรรค์ จังหวัดนครสวรรค์ จังหวัดนครสวรรค์ ได้จัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย โดย พระเทพปริยัติเมธี เจ้าคณะจังหวัดนครสวรรค์ เป็นประธานฝ่ายสงฆ์ มีหัวหน้าส่วนราชการ หัวหน้าหน่วยงานรัฐวิสาหกิจ ภาคีเครือข่ายและพุทธศาสนิชน ร่วมพิธี ฯ โดยมียอดถวายปัจจัยเพื่อสมทบทุนโครงการทุนเล่าเรียนหลวงสำหรับพระสงฆ์ไทย เป็นเงิน 1,099,999 บาท
"พี่น้องประชาชนชาวจังหวัดนครสวรรค์ และทุกภาคส่วน น้อมรำลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยการสืบสาน รักษา และต่อยอด พระราชปณิธานของพระบาทสมเด็จพระเจ้าอยู่หัว ด้วยการจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย ทั้งนี้ พี่น้องประชาชนสามารถร่วมบริจาคทำบุญสมทบโครงการทุนเล่าเรียนหลวงสำหรับพระสงฆ์ไทย ผ่านบัญชีออมทรัพย์ ชื่อบัญชี "โครงการทุนเล่าเรียนหลวงสำหรับพระสงฆ์ไทย" ธนาคารไทยพาณิชย์ จำกัด มหาชน สาขาพระบรมมหาราชวัง หมายเลขบัญชี 061-2-06592-5 โดยสามารถส่งหลักฐานการโอนเงิน ทางโทรสารหมายเลข 0-2220-7403 หรือทาง Facebook Fanpage โครงการทุนเล่าเรียนหลวงสำหรับพระสงฆ์ไทย E-mail. [emailprotected] โดยสามารถสอบถามรายละเอียดเพิ่มเติมได้ที่หมายเลขโทรศัพท์ 0-2220-7400 ต่อ 4121, 4217, 4345 และ 4358" ผวจ.นครสวรรค์ กล่าวเพิ่มเติม
วันพุธที่ 9 พฤศจิกายน 2565
รัฐบาลยินดี ต่างชาติเชื่อมั่นตลาดรถยนต์ไฟฟ้าประเทศไทย ฐานผลิตใหญ่บริษัทจีน
รัฐบาลยินดี ต่างชาติเชื่อมั่นตลาดรถยนต์ไฟฟ้าประเทศไทย ฐานผลิตใหญ่บริษัทจีน
วันที่ 9 พฤศจิกายน 2565 นางสาว รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ขณะนี้ การส่งเสริมการใช้รถยนต์ไฟฟ้าและการผลักดันประเทศไทยเป็นฐานการผลิตรถไฟฟ้ามีความสำเร็จอย่างเป็นรูปธรราม ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสำเร็จนี้และขอบคุณทุกภาคส่วนที่ร่วมมือกัน ทั้งนี้หัวใจหลักของความสำเร็จคือนโยบายที่สร้างแรงจูงใจผ่านมาตรการภาษีและการอำนวยความสะดวกอื่น ๆ ที่ครบวงจร ซึ่งตอบโจทย์ความต้องการผู้ใช้และนักลงทุน
รองโฆษกฯกล่าวต่อว่า เมื่อเดือนกันยายนที่ผ่านมา บริษัท BYD Co. ซึ่งเป็นบริษัทผลิตรถยนต์ไฟฟ้าและรถยนต์ไฮบริดที่ใหญ่ที่สุดในประเทศจีน ประกาศแผนการสร้างฐานการผลิตรถยนต์ไฟฟ้านอกประเทศจีนเป็นแห่งแรก ซึ่งจะสร้างขึ้นที่จังหวัดระยอง ประเทศไทย โดยตั้งแต่เดือนมกราคมถึงกันยายนที่ผ่านมา ประเทศจีนส่งออกรถยนต์ไฟฟ้ามายังประเทศไทย เป็นจำนวนกว่า 5.9 หมื่นคัน มีอัตราเพิ่มขึ้นถึง 176% เมื่อเปรียบเทียบกับปีที่แล้วในช่วงเดียวกัน
รวมทั้ง สมาคมข้อมูลตลาดรถยนต์นั่งจีน (China Passenger Car Association: CPCA) ได้เปิดเผยข้อมูลว่า ประเทศไทยคือเป้าหมายแห่งใหม่ อันดับ3 ในการส่งออกรถยนต์ไฟฟ้า รองจาก เบลเยี่ยม และ อังกฤษ โดยหนึ่งเหตุผลสำคัญ คือ ไทยเป็นฐานการผลิตรถยนต์ที่ใหญ่ที่สุดในอาเซียน และเป็นอันดับ 10 ของเอเชีย รวมทั้งตั้งเป้าจะเป็นฐานการผลิตรถยนต์ไฟฟ้าระดับโลก ซึ่งในช่วงระยะเวลาตั้งแต่มกราคมถึงกันยายนของปีนี้ มีการลงทุนจากประเทศจีนในประเทศไทยเพิ่มขึ้นเป็น 2 เท่า เมื่อเทียบกับปีที่แล้ว โดยส่วนใหญ่คือการลงทุนในภาคอุตสาหกรรมรถยนต์ไฟฟ้า
วันพุธที่ 9 พฤศจิกายน 2565
​Cabinet approves Ministerial Declaration on Digital Cooperation for Shaping Our Common Future to be adopted at Asia - Pacific Digital Ministerial Conference 2022
​Cabinet approves Ministerial Declaration on Digital Cooperation for Shaping Our Common Future to be adopted at Asia - Pacific Digital Ministerial Conference 2022
Deputy Government Spokesperson Thipanan Sirichana disclosed that the cabinet, in its meeting on November 8, 2022, has made approval to the “Ministerial Declaration on Digital Cooperation for Shaping Our Common Future”, as proposed by Ministry of Digital Economy and Society. The Declaration will be adopted at the Asia - Pacific Digital Ministerial Conference 2022 to be hosted by South Korea’s Ministry of Science and ICT, in collaboration with UNESCAP, in Seoul, South Korea on November 10.
Ministerial Declaration on Digital Cooperation for Shaping Our Common Future prescribes digital cooperation of the Asia-Pacific countries in 6 areas:
Network: Expanding investment in digital infrastructure network and sharing best practices to ensure widespread access to safe, secure, and affordable connectivity in the Asia-Pacific.
Ethics: Using emerging digital technologies and AI for the benefit of human quality development.
Data use: Developing fair and legitimate access to digital information, promoting use of data to enhance socio-economic value, and linking public and personal data to create database for decision-making.
Workforce development: Incubating digital native generations, enhancing digital capacity of regional workforce for security and sustainability of digital ecosystem development.
International cooperation: promoting consensus and cooperation among stakeholders of various groups, i.e., public, industrial, and civil society sectors, and international community.
Others: Ministerial Declaration on Digital Cooperation for Shaping Our Common Future will be presented at the 79th Session of UNESCAP. Digital ministerial meeting will be held on a regular basis
The Ministerial Declaration on Digital Cooperation for Shaping Our Common Future is an important step forward for Thailand to cooperate with the international community in creating awareness on the importance of digital technology to human life and industrial, political, socio-economic and cultural development. Under the Declaration, participating Asia-Pacific countries will affirm their commitment to promote digital cooperation through the building of secure, safe, and accountable digital ecosystem which is accessible to all.
วันพุธที่ 9 พฤศจิกายน 2565
นายกรัฐมนตรี-ภริยา- ครม. ร่วมลอยกระทงวิถีใหม่ สืบสาน ประเพณีไทย สู่ความยั่งยืน วธ.จัดโชว์สาธิตการทำกระทง กระทงแบบราชสำนัก กระทง 4 ภาค
นายกรัฐมนตรี-ภริยา- ครม. ร่วมลอยกระทงวิถีใหม่ สืบสาน ประเพณีไทย สู่ความยั่งยืน วธ.จัดโชว์สาธิตการทำกระทง กระทงแบบราชสำนัก กระทง 4 ภาค การแสดงศิลปวัฒนธรรม เพลงเรือ จำลองวิถีชีวิตตลาดน้ำ เพื่ออนุรักษ์ สืบสาน ส่งเสริมประเพณีลอยกระทงที่ทรงคุณค่าให้คงอยู่
นายกรัฐมนตรี-ภริยา- ครม. ร่วมลอยกระทงวิถีใหม่ สืบสาน ประเพณีไทย สู่ความยั่งยืน วธ.จัดโชว์สาธิตการทำกระทง กระทงแบบราชสำนัก กระทง4ภาค การแสดงศิลปวัฒนธรรม เพลงเรือ จำลองวิถีชีวิตตลาดน้ำ เพื่ออนุรักษ์ สืบสาน ส่งเสริมประเพณีลอยกระทงที่ทรงคุณค่าให้คงอยู่สืบไป
วันที่8พฤศจิกายน2565เวลา16.00น. พลเอกประยุทธ์ จันทร์โอชา นายกรัฐมนตรีว่าการกระทรวงวัฒนธรรม และภริยา คณะรัฐมนตรีและคู่สมรส ผู้มีเกียรติร่วมงาน“ลอยกระทงวิถีใหม่ สืบสาน ประเพณีไทย สู่ความยั่งยืน”จัดโดยรัฐบาล โดยสำนักนายกรัฐมนตรี กระทรวงวัฒนธรรม และกรุงเทพมหานคร ในส่วนของกระทรวงวัฒนธรรม มีนายอิทธิพล คุณปลื้ม รัฐมนตรีว่าการกระทรวงวัฒนธรรมและคู่สมรส นางยุพา ทวีวัฒนะกิจบวร ปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม ผู้บริหาร ข้าราชการและสื่อมวลชนเข้าร่วม ณ คลองผดุงกรุงเกษม ข้างทำเนียบรัฐบาล ภายในงานมีการสาธิตการทำกระทง การจัดแสดงกระทงแบบราชสำนัก และกระทง4ภาค การแสดงศิลปวัฒนธรรม ชุด สยามภิรมย์ธาราและการแสดงเพลงเรือ โดยสถาบันบัณฑิตพัฒนศิลป์ การจำลองวิถีชีวิตตลาดน้ำ
บรรยากาศภายในงานนายกรัฐมนตรีและภริยา คณะรัฐมนตรีและคู่สมรส และแขกผู้มีเกียรติจากหน่วยงานต่างๆ ชมการแสดง ชุด สยามภิรมย์ธารา เด็กๆนำกระทงมอบให้นายกรัฐมนตรีและภริยา คณะรัฐมนตรีและคู่สมรส จากนั้นนายกรัฐมนตรีและภริยา คณะรัฐมนตรีและคู่สมรส ร่วมถ่ายภาพ ณ เวทีพิธีเปิดการจัดงาน และร่วมลอยกระทง ณ คลองผดุงกรุงเกษม ชมการแสดงเพลงเรือ และการจำลองวิถีชีวิตตลาด
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า การจัดงาน“ลอยกระทงวิถีใหม่ สืบสาน ประเพณีไทย สู่ความยั่งยืน”ประเพณีลอยกระทง ถือเป็นประเพณีที่สำคัญของคนไทย คุณค่าของประเพณีลอยกระทง คือ การแสดงความกตัญญูกตเวทีต่อผู้มีพระคุณ โดยเฉพาะการรู้คุณค่าของน้ำที่ใช้ในการดำรงชีวิต อันมีต้นกำเนิดจากแม่น้ำลำคลอง ประเพณีลอยกระทง จึงถือเป็นประเพณีที่สะท้อนให้เห็นถึงภูมิปัญญา วิถีชีวิต และวัฒนธรรมไทย อันงดงาม ได้แก่ การประดิษฐ์กระทง การประดับประทีปโคมไฟในยามค่ำคืน การแสดงมหรสพ และการละเล่น รื่นเริงต่าง ๆ
รมว.วธ. กล่าวอีกว่า รัฐบาล โดย สำนักนายกรัฐมนตรีกระทรวงวัฒนธรรม และกรุงเทพมหานคร ได้ร่วมกันจัดงาน“ลอยกระทงวิถีใหม่ สืบสาน ประเพณีไทย สู่ความยั่งยืน”เพื่ออนุรักษ์ สืบสานวัฒนธรรมไทย และส่งเสริมประเพณีลอยกระทงที่ทรงคุณค่า สืบทอดขนบธรรมเนียมประเพณีและวัฒนธรรมให้คงอยู่สืบไป ตลอดจนถ่ายทอดมรดกภูมิปัญญาทางวัฒนธรรม ให้แก่เด็ก เยาวชน และประชาชนทั่วไป ได้ร่วมกันสืบสานประเพณี วัฒนธรรม ที่ถูกต้องและเหมาะสม อีกทั้งเชิญชวนให้ผู้เข้าร่วมงาน ประชาชนชาวไทยและชาวต่างชาติแต่งกายด้วยผ้าไทยหรือผ้าท้องถิ่น เข้าร่วมประเพณีลอยกระทง ร่วมกันใช้วัสดุธรรมชาติ ที่ย่อยสลายง่ายที่มีอยู่ในแต่ละท้องถิ่น มาประดิษฐ์กระทง เพื่อร่วมกันรักษาและป้องกันการเกิดมลพิษต่อสายน้ำและสิ่งแวดล้อม และรณรงค์ให้แต่ละครอบครัว กลุ่มประชาชน หน่วยงานใช้กระทง1ใบ ตามแนวทาง“1ครอบครัว1กระทง”หรือ“1หน่วยงาน1กระทง”เพื่อเป็นการใช้ทรัพยากรที่มีอยู่อย่างคุ้มค่า และลดปริมาณขยะในแม่น้ำลำคลอง
วันจันทร์ที่ 7 พฤศจิกายน 2565
ครม. เคาะ 10 มาตรการรองรับฤดูแล้ง ปี 65/66 และโครงการเพิ่มประสิทธิภาพการบริหารจัดการทรัพยากรน้ำ ปี 66 เร่งแก้ปัญหา - บรรเทาความเดือดร้อน ปชช.
.....
ที่ประชุม ครม. (1 พ.ย. 65) เห็นชอบ 10 มาตรการรองรับฤดูแล้ง ปี 2565/2566 และโครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วงปี 2566 เพื่อแก้ไขปัญหาและบรรเทาความเดือดร้อนของ ปชช. จากสถานการณ์ขาดแคลนน้ำ โดย 10 มาตรการ แบ่งออกเป็น 3 ด้าน คือ ด้านน้ำต้นทุน ด้านความต้องการใช้น้ำ และด้านการบริหารจัดการ
.
สำหรับโครงการเพิ่มประสิทธิภาพฯ มีระยะเวลาดำเนินการ 120 วัน นับตั้งแต่ได้รับการจัดสรรงบประมาณ เพื่อแก้ไขปัญหาเร่งด่วน เช่น ปรับปรุง/ซ่อมแซมอาคารชลศาสตร์ ก่อสร้าง/ปรับปรุงบ่อน้ำบาดาล - ระบบประปา เพิ่มปริมาณน้ำต้นทุนในพื้นที่เสี่ยงขาดแคลนน้ำหรือพื้นที่ใกล้เคียง
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
prev
next
ข่าวที่เกี่ยวข้อง
ลอยกระทงวิถีใหม่ สืบสานประเพณีไทย จัดงานปลอดภัย 1 กระทง 1 ครอบครัว เป็นมิตรกับสิ่งแวดล้อม
รัฐบาลเดินหน้า “แก้ปัญหาขยะ” ต่อเนื่อง ผ่านแผนปฏิบัติการฯ ฉบับที่ 2 (พ.ศ. 2565 – 2570) มุ่งยกระดับการจัดการขยะตั้งแต่ต้นทางจนถึงปลายทาง
ชาวประมงเฮ! ครม. อนุมัติวงเงินสินเชื่อ 5,000 ล้านบาท เสริมสภาพคล่องผู้ประกอบการประมง ระยะที่ 2 ดอกเบี้ยต่ำเข้าถึงง่าย
ครม. เห็นชอบผ่อนผันให้ใช้พื้นที่ป่าชายเลน ก่อสร้างถนนสาย “บ้านเขาจีน - บ้านโคกพยอม” จ.สตูล เพิ่มโอกาสการขยายฐานเศรษฐกิจ
อัปเดตแผนก่อสร้างรถไฟฟ้าสายสีเหลือง – สีชมพู เปิดใช้เต็มรูปแบบปี 66 พร้อมปรับเพิ่มรถโดยสารสาธารณะเชื่อมโยงการเดินทาง
วันจันทร์ที่ 7 พฤศจิกายน 2565
นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดประชุมสัมมนา “MOT Ready : ก้าวแห่งคุณค่า พัฒนาประสิทธิภาพ และคุณภาพความปลอดภัยระบบคมนาคมขนส่งไทย ด้วยเทคโนโลยี 5G”
...
นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดประชุมสัมมนา“MOT Ready : ก้าวแห่งคุณค่า พัฒนาประสิทธิภาพ และคุณภาพความปลอดภัยระบบคมนาคมขนส่งไทย ด้วยเทคโนโลยี 5G”
นายพิศักดิ์ จิตวิริยะวศิน รองปลัดกระทรวงคมนาคม (หัวหน้ากลุ่มภารกิจการพัฒนาโครงสร้างพื้นฐานด้านทางหลวง) เป็นประธานเปิดประชุมสัมมนา “MOT Ready : ก้าวแห่งคุณค่า พัฒนาประสิทธิภาพ และคุณภาพความปลอดภัยระบบคมนาคมขนส่งไทย ด้วยเทคโนโลยี 5G” จัดโดยศูนย์เทคโนโลยีสารสนเทศและการสื่อสาร สำนักงานปลัดกระทรวงคมนาคม โดยมี ดร.สุเมธ องกิตติกุล ที่ปรึกษาโครงการ นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ดร.ภาสกร ประถมบุตร รองผู้อำนวยการ สำนักงานส่งเสริมเศรษฐกิจดิจิทัล นายธีระพงษ์ รอดประเสริฐ อดีตอธิบดีกรมการขนส่งทางบก และอดีตผู้ช่วยรัฐมนตรีประจำกระทรวงคมนาคม ผู้บริหารกระทรวงคมนาคม เจ้าหน้าที่ และหน่วยงานในสังกัดเข้าร่วมประชุมสัมมนา ในวันที่ 7 พฤศจิกายน 2565 ณ ห้อง Ballroom 3 โรงแรม อมารี วอเตอร์เกท กรุงเทพมหานคร
นายพิศักดิ์ จิตวิริยะวศิน กล่าวว่า กระทรวงคมนาคมเป็นหน่วยงานรับผิดชอบการพัฒนาการคมนาคมขนส่งของประเทศในมิติต่าง ๆ ทั้งทางบก ทางราง ทางน้ำ และทางอากาศ ให้รองรับ กับความต้องการและสอดคล้องกับเทคโนโลยีที่มีการเปลี่ยนแปลงอย่างรวดเร็วในยุคปัจจุบัน ซึ่งหนึ่งในปัจจัยสำคัญที่รองรับการพัฒนาดังกล่าว คือ ความจำเป็นในการพัฒนาโครงสร้างพื้นฐานด้านดิจิทัลให้สามารถทำหน้าที่เป็นเครือข่ายสื่อสารข้อมูล เชื่อมโยงทุกองค์ประกอบของระบบคมนาคมขนส่งในทุกระดับเข้าด้วยกัน ปัจจุบันเทคโนโลยีเครือข่ายสื่อสารข้อมูลมีการพัฒนาสู่เครือข่ายสื่อสารข้อมูลแห่งอนาคตอย่างรวดเร็ว การพัฒนางานด้านคมนาคมขนส่งของกระทรวงคมนาคม จึงต้องเน้นการนำเทคโนโลยีเครือข่ายสื่อสารข้อมูลที่ทันสมัยมาประยุกต์ใช้ในการพัฒนาโครงสร้างพื้นฐานดิจิทัลที่กระทรวงคมนาคมมีอยู่ให้เกิดประสิทธิภาพสูงสุด สามารถตอบโจทย์ภาคเอกชนและผู้ใช้บริการ ในขณะเดียวกันก็ช่วยสร้างกลไกการบริหารภาครัฐที่สอดคล้องกับเทคโนโลยี รวมทั้งการสร้างนวัตกรรมของโครงสร้างพื้นฐานและบริการด้านคมนาคมขนส่ง ดังนั้น ทุกหน่วยงานในสังกัดจึงจำเป็นต้องมีการเตรียมความพร้อมในการพัฒนาและประยุกต์ใช้เทคโนโลยี 5G อย่างเร่งด่วน
สำนักงานปลัดกระทรวงคมนาคมได้จัดทำโครงการเพิ่มประสิทธิภาพ และคุณภาพความปลอดภัย ของระบบคมนาคมขนส่งด้วยเทคโนโลยี 5G ในปีงบประมาณ 2565 โดยมีเป้าหมายที่จะให้กระทรวงคมนาคม มีแนวทางการประยุกต์ใช้เทคโนโลยี 5G ทั้งในด้านกฎ ระเบียบ มาตรฐาน โครงสร้างพื้นฐาน ยานพาหนะ กระบวนการขนส่ง การพัฒนาบุคลากร ระบบเอกสาร ระบบข้อมูล ตลอดจนรายละเอียดอื่น ๆ ที่จำเป็น และนำเสนอแผนปฏิบัติการส่งเสริมการใช้ประโยชน์เทคโนโลยี 5G เพื่อเพิ่มประสิทธิภาพ และคุณภาพ ความปลอดภัย ของระบบคมนาคมขนส่ง (พ.ศ. 2566 - 2570) ให้บุคลากรมีความรู้ความเข้าใจในเทคโนโลยี 5G เพื่อการประยุกต์ใช้ในงานด้านคมนาคมขนส่ง รวมทั้งเพื่อสอดรับกับนโยบายตามแผนปฏิบัติการว่าด้วยการส่งเสริมการใช้ประโยชน์ 5G ของประเทศไทย โดยมีเป้าหมายเพื่อสนับสนุนและยกระดับโครงสร้างพื้นฐานด้านคมนาคมขนส่งของประเทศ พร้อมรองรับนโยบายของภาครัฐในการนำองค์กรไปยังรัฐบาลอัจฉริยะ (Smart Government) รวมทั้งนโยบาย “Thailand 4.0” ซึ่งจะช่วยให้เกิดการพัฒนา Transport Ecosystem ของประเทศไทยอย่างสมดุล เกิดประสิทธิภาพ และยกระดับคุณภาพความปลอดภัยของระบบคมนาคมขนส่งตามเป้าหมายของกระทรวงคมนาคมต่อไป
วันจันทร์ที่ 7 พฤศจิกายน 2565
กรมทางหลวงชนบท มอบถุงยังชีพช่วยเหลือผู้ประสบภัยใน จ.พระนครศรีอยุธยา เพื่อบรรเทาความเดือดร้อนให้ประชาชน
ตามนโยบายของรัฐมนตรีว่าการกระทรวงคมนาคม พร้อมจัดเจ้าหน้าที่ติดตามสถานการณ์อุทกภัยในพื้นที่ภาคกลางอย่างใกล้ชิด
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยถึงสถานการณ์อุทกภัยในประเทศไทย ขณะนี้ระดับน้ำเริ่มลดลง จึงได้เร่งเข้าบรรเทาความเดือดร้อนให้กับประชาชนทันที โดยได้มอบหมายให้ สำนักงานทางหลวงชนบทที่ 1 (ปทุมธานี) พร้อมด้วยแขวงทางหลวงชนบทพระนครศรีอยุธยา และแขวงทางหลวงชนบทอ่างทอง ลงพื้นที่มอบอาหารแห้ง น้ำดื่ม และสิ่งของจำเป็นในชีวิตประจำวันให้กับประชาชน บริเวณถนนทางหลวงชนบทสาย อย.4031 แยก ทล.3412 – บ้านแค ตำบลทางช้าง อำเภอบางบาล จังหวัดพระนครศรีอยุธยา ซึ่งปัจจุบันระดับน้ำลดลงเข้าสู่ภาวะปกติแล้ว พร้อมกันนี้ได้เน้นย้ำให้หน่วยงานในพื้นที่ได้รับผลกระทบเตรียมสำรวจ ออกแบบ และประมาณการราคา เพื่อเสนอแผนฟื้นฟูและซ่อมแซมสายทางให้กลับเข้าสู่ภาวะปกติต่อไป เพื่อให้เป็นไปตามแนวทางการให้ความช่วยเหลือประชาชนอย่างรวดเร็วของนายศักดิ์สยาม ชิดชอบ รัฐมนตรีว่าการกระทรวงคมนาคม
สำหรับสถานการณ์อุทกภัยในพื้นที่ความรับผิดชอบของ สำนักงานทางหลวงชนบทที่ 1 (ปทุมธานี) ในวันที่ 6 พ.ย. 65 มีสายทางที่ได้รับผลกระทบจากอุทกภัย รวม 5 สายทาง ประกอบด้วย
- ถนนทางหลวงชนบทสาย อท.4020 แยก ทล.3064 - บ้านไผ่ดำ ช่วง กม. ที่ 10+000 – 11+250 อ.โพธิ์ทอง และวิเศษชัยชาญ จ.อ่างทอง ระดับน้ำ 5 เซนติเมตร สามารถสัญจรผ่านได้
-ถนนทางหลวงชนบทสาย อย.3049 แยก ทล.340 - บ้านบางตาเถร ช่วง กม. ที่ 6+100 - 8+530 อ.ลาดบัวหลวง จ.พระนครศรีอยุธยา ระดับน้ำ 40 เซนติเมตร ไม่สามารถสัญจรผ่านได้
-ถนนทางหลวงชนบทสาย อย.5034 แยกทางหลวงชนบทสาย อย.3006 - บ้านดอนทอง ช่วง กม. ที่ 3+200 - 6+300 อ.ลาดบัวหลวง และเสนา จ.พระนครศรีอยุธยา ระดับน้ำ 50 เซนติเมตร ไม่สามารถสัญจรผ่านได้
-ถนนทางหลวงชนบทสาย อท.3003 แยก ทล.309 - บ้านบางพลับ ช่วง กม. ที่ 0+500 - 3+200 อ.ไชโย และโพธิ์ทอง จ.อ่างทอง ระดับน้ำ 45 เซนติเมตร ไม่สามารถสัญจรผ่านได้
-ถนนทางหลวงชนบทสาย อท.4005 แยก ทล.3501 - บ้านโคกช้าง ช่วง กม. ที่ 10+300 - 14+680 อ.เมือง และวิเศษชัยชาญ จ.อ่างทอง ระดับน้ำ 30 เซนติเมตร ไม่สามารถสัญจรผ่านได้
ทช. ได้ทำการติดตั้งป้ายเตือนและอุปกรณ์อำนวยความปลอดภัยบริเวณสายทางที่น้ำท่วมสูง พร้อมจัดชุดเคลื่อนที่เร็วเฝ้าระวังสถานการณ์อย่างใกล้ชิด เพื่อความปลอดภัยของประชาชน จนกว่าสถานการณ์จะกลับสู่ภาวะปกติ โดยสามารถสอบถามข้อมูลหรือแจ้งเหตุได้ที่ แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
วันจันทร์ที่ 7 พฤศจิกายน 2565
รัฐมนตรีว่าการกระทรวงยุติธรรม เร่งช่วย ครอบครัวครูพร เหยื่อเหตุสะเทือนขวัญหนองบัวลำภู หลังลูกในครรภ์ ไม่เข้าเงื่อนไขเยียวยา
รัฐมนตรีว่าการกระทรวงยุติธรรม เร่งช่วย ครอบครัวครูพร เหยื่อเหตุสะเทือนขวัญหนองบัวลำภู หลังลูกในครรภ์ ไม่เข้าเงื่อนไขเยียวยา สั่ง กรมคุ้มครองสิทธิฯ หาช่องเยียวยาทดแทน รอคณะกรรมการพิจารณาอุทธรณ์ 23 พฤศจิกายนนี้
วันที่ 7 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีสามีครูพร ผู้เสียชีวิตพร้อมลูกในครรภ์ จากเหตุสะเทือนขวัญ จังหวัดหนองบัวลำภู เรียกร้องความเป็นธรรม หลังลูกอายุครรภ์ 8 เดือนไม่ได้รับการเยียวยาว่า ตนรู้สึกเสียใจกับครอบครัวครูพร ที่ได้สูญเสียคนที่รักไป ซึ่งเข้าใจความสูญเสียที่เกิดขึ้น ทางรัฐบาล จึงเร่งดำเนินการพิจารณาเยียวยาผู้เสียหายในเหตุการณ์ที่เกิดขึ้นอย่างด่วนที่สุด โดยก็ได้มีการมอบเงินเยียวยาครอบครัวผู้เสียชีวิตไปแล้ว ตั้งแต่วันที่ 9 ตุลาคมที่ผ่านมา ทั้ง 36 ราย
นายสมศักดิ์ กล่าวอีกว่า ส่วนกรณีลูกในครรภ์ของครูพร ที่ไม่ได้รับเงินเยียวยานั้น เป็นเพราะติดในเรื่องข้อกฎหมาย ความเป็นบุคคล ตามประมวลกฎหมายแพ่งและพาณิชย์ มาตรา 15 คือ สภาพบุคคลเริ่มแต่เมื่อคลอด จึงทำให้ลูกในครรภ์ ไม่ได้สิทธิรับค่าตอบแทน แต่ยืนยันว่า รัฐบาล ไม่ได้นิ่งนอนใจ ซึ่งตนก็ได้สั่งการให้กรมคุ้มครองสิทธิและเสรีภาพ หาทางอื่นในการช่วยเหลือเยียวยาไปแล้ว เพื่อเป็นการทดแทน โดยขณะนี้ หน่วยงานที่เกี่ยวข้อง ก็เสนอว่า จะเพิ่มการเยียวยาจากกรณีครูพร เป็นพลเมืองดี ก็จะทำให้ได้รับการพิจารณาเงินเยียวยาเพิ่มขึ้น
“วันที่ 15 พฤศจิกายนนี้ คณะอนุกรรมการกลั่นกรองอุทธรณ์ จะมีการประชุมเพื่อกลั่นกรองการอุทธรณ์ค่าตอบแทนผู้เสียหาย และเสนอ คณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา วันที่ 23 พฤศจิกายนนี้ เพื่อพิจารณาค่าตอบแทนผู้เสียหายเพิ่มเติม ในเหตุการณ์นี้ จำนวน 25 ราย ซึ่งเป็นการอุทธรณ์ เนื่องจากเป็นการเสียชีวิตที่ทรมาน โดยกรณีครูพร ก็จะได้รับการพิจารณาด้วย ซึ่งอาจจะได้รับการเยียวยาเพิ่ม แต่รายละเอียดต้องขึ้นอยู่กับดุลพินิจของคณะกรรมการด้วย โดยเรื่องนี้ ผมจะคอยติดตามอย่างใกล้ชิด เพราะเป็นสิ่งที่ผม จะสามารถพอช่วยบรรเทาความโศกเศร้าของครอบครัวผู้เสียชีวิตได้” รมว.ยุติธรรม กล่าว
วันจันทร์ที่ 7 พฤศจิกายน 2565
นายกฯ ห่วงใยการจัดงานวัดลอยกระทง ขอให้ทุกภาคส่วนระมัดระวังป้องกันไม่ให้เกิดอุบัติเหตุ พร้อมขอความร่วมมือประชาชนร่วมกันเป็นเจ้าภาพที่ดีในการประชุม APEC
นายกฯ ห่วงใยการจัดงานวัดลอยกระทง ขอให้ทุกภาคส่วนระมัดระวังป้องกันไม่ให้เกิดอุบัติเหตุ พร้อมขอความร่วมมือประชาชนร่วมกันเป็นเจ้าภาพที่ดีในการประชุม APEC
วันที่ 7 พฤศจิกายน 2565 เวลา 10.45 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทำเนียบรัฐบาล ภายหลังการประชุมคณะกรรมการนโยบายพลังงานแห่งชาติ (กพช.) ครั้งที่ 7/2565 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นายกรัฐมนตรีกล่าวแสดงความห่วงใยการจัดงานวันลอยกระทงในวันพรุ่งนี้ (8 พฤศจิกายน 2565) ขอให้ทุกภาคส่วนระมัดระวังในการจัดพื้นที่ป้องกันไม่ให้เกิดอุบัติเหตุ รวมทั้งขอให้ทุกคนช่วยกันรักษาสิ่งแวดล้อมและร่วมงานวันลอยกระทงด้วยความปลอดภัย พร้อมทั้งห่วงใยสถานการณ์อุทกภัยของภาคใต้ ที่ขณะนี้น้ำจากภาคกลาง ภาคเหนือได้ไหลลงสู่ภาคใต้ โดยสถานการณ์น้ำในส่วนของภาคกลางและภาคเหนือ น้ำได้ลดระดับลงมากแล้ว ซึ่งรัฐบาลพยายามเร่งรัดในเรื่องการดูแลเยียวยา ช่วยเหลือ การทำความสะอาด โดยต้องขอบคุณภาคเอกชน ภาคประชาสังคมที่มาช่วยกันดูแลประชาชนที่ได้รับความเดือดร้อน มีการบริจาค มีการช่วยเหลือต่าง ๆ มากมาย เพื่อบรรเทาความเดือดร้อนแก่ประชาชน
ในตอนท้าย นายกรัฐมนตรีขอความร่วมมือจากประชาชนและกลุ่มต่าง ๆ ช่วยกันสร้างความสงบเรียบร้อยในช่วงวันที่ 14 -18 พฤศจิกายน 2565 ที่จะมีการประชุม APEC เกิดขึ้น ซึ่งหลายประเทศให้ความสำคัญกับภูมิภาคอาเซียน และให้ความสนใจที่จะเข้ามาลงทุน โดยเฉพาะอย่างยิ่งประเทศไทยที่เป็นเป้าหมายหลักสำคัญ ขอให้ทุกคนได้คำนึงถึงประเทศชาติเป็นหลักและร่วมกันเป็นเจ้าภาพที่ดีด้วย
วันจันทร์ที่ 7 พฤศจิกายน 2565
รัฐหนุนแพลตฟอร์มเร่งรัดการเติบโต “สตาร์ทอัพ Deep Tech” ติดอาวุธผู้ประกอบการ เพิ่มศักยภาพการแข่งขันของประเทศ
.....
สำนักงานพัฒนาวิทยาศาสตร์และเทคโนโลยีแห่งชาติ (สวทช.) จัดโครงการแพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก โดยคัดเลือกผลงานวิจัยเชิงลึก ที่มีการประเมินความพร้อมของงานวิจัยและเทคโนโลยี ไม่น้อยกว่าระดับ 4 และมีศักยภาพทางด้านการตลาดใน 3 กลุ่ม ได้แก่ เทคโนโลยีอาหาร, เทคโนโลยีเพื่อการดูแลสุขภาพ และ เทคโนโลยีอินเทอร์เน็ตของสรรพสิ่ง ปีนี้มี 22 ทีมผ่านเข้าร่วมโครงการซึ่งมีกระบวนการบ่มเพาะ เช่น การ workshop ด้านธุรกิจอย่างเข้มข้น เงินทุนสนับสนุนเพื่อปรับปรุงผลงานและขอรับรองมาตรฐาน ระบบพี่เลี้ยงและที่ปรึกษา
.
โครงการนี้ได้รับทุนวิจัยจากหน่วยบริหารและจัดการทุนด้านการเพิ่มความสามารถในการแข่งขันของประเทศ เป็นการติดอาวุธผู้ประกอบการ นักวิจัยในมหาวิทยาลัยและใน สวทช. ให้มีความสามารถทางธุรกิจและการตลาดมากขึ้น เห็นช่องทางในการนำผลงานวิจัยที่เป็นประโยชน์ไปสู่เชิงพาณิชย์ได้เร็วขึ้น ซึ่งเป็นการสร้างขีดความสามารถให้ประเทศไทย เพิ่มศักยภาพในการแข่งขันให้เร็วและแข็งแกร่งในระดับนานาชาติ
.
อ่านเพิ่มเติม คลิก >>https://www.thaigov.go.th/news/contents/details/61186
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
รมว.พม. เปิดศูนย์ช่วยเหลือสังคมตำบลเพิ่ม 2 แห่ง ที่ จ.พิษณุโลก  ย้ำ พม. พร้อมดึงเครือข่ายช่วยแก้ปัญหาประชาชนในพื้นที่
รมว.พม. เปิดศูนย์ช่วยเหลือสังคมตำบลเพิ่ม 2 แห่ง ที่ จ.พิษณุโลก  ย้ำ พม. พร้อมดึงเครือข่ายช่วยแก้ปัญหาประชาชนในพื้นที่
เมื่อวันที่ 6 พ.ย. 65เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก ณ ที่ทำการองค์การบริหารส่วนตำบลวังทอง อำเภอวังทอง เพื่อเป็นประธานในพิธีเปิดศูนย์ช่วยเหลือสังคมตำบลวังทอง พร้อมทั้งเป็นประธานเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ใหม่ จำนวน 60 คน นอกจากนี้ ได้มอบประกาศนียบัตรแก่ อพม. เข้มแข็ง จำนวน 5 ราย และมอบถุงยังชีพแก่ครัวเรือนเปราะบาง จำนวน 80 ครัวเรือน จากนั้น เดินทางไปยังที่ทำการองค์การบริหารส่วนตำบลวังนกแอ่น อำเภอวังทอง เพื่อเป็นประธานในพิธีเปิดศูนย์ช่วยเหลือสังคมตำบลวังนกแอ่น พร้อมทั้งมอบประกาศนียบัตรแก่ อพม. เข้มแข็ง จำนวน 5 ราย และมอบถุงยังชีพแก่ครัวเรือนเปราะบาง จำนวน 80 ครอบครัว นอกจากนี้ ได้ลงพื้นที่ยี่ยมการดำเนินงานของศูนย์พัฒนาเด็กเล็กบ้านเขาสมอแคลง ตำบลวังทอง อำเภอวังทอง พร้อมทั้งมอบชุดความรู้ส่งเสริมพัฒนาการเด็กปฐมวัย จากไทยพีบีเอส
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) มีภารกิจสำคัญในการส่งเสริมและพัฒนาคุณภาพชีวิตของประชาชนทุกช่วงวัยและทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาสที่ประสบปัญหาความเดือดร้อนทางสังคม รวมทั้งสถาบันครอบครัวและชุมชนให้มีความเข้มแข็ง และส่งเสริมภาคีเครือข่ายทุกภาคส่วนอย่างเป็นระบบ สู่การเป็นหุ้นส่วนทางสังคม ทั้งนี้ กระทรวง พม. จึงได้ขับเคลื่อนการตั้งศูนย์ช่วยเหลือสังคมตำบลในพื้นที่ภูมิภาคทั่วประเทศเพื่อเป็นศูนย์กลางการพัฒนาและการบริการสวัสดิการสังคมด้วยการให้บริการแบบจุดเดียวเบ็ดเสร็จ (One Stop Service) สำหรับประชาชนอย่างทั่วถึง รวดเร็ว และเป็นธรรม รวมทั้งเป็นศูนย์ข้อมูล ข่าวสารด้านสวัสดิการสังคมและสังคมสงเคราะห์ในพื้นที่ โดยบูรณาการบริการสวัสดิการสังคมของทุกกรมสังกัดกระทรวง พม. ร่วมกับภาคีเครือข่ายทุกภาคส่วนทั้งภาครัฐ เอกชน ประชาสังคม และประชาชน รวมถึงอาสาสมัครพัฒนาสังคมและความมั่นคงของมนุษย์ (อพม.) ในพื้นที่ จึงถือได้ว่า เป็นการอำนวยความสะดวกและช่วยแก้ปัญหาให้พี่น้องประชาชนได้อย่างรวดเร็วทันเหตุการณ์และตรงกับความต้องการตามแต่ละบริบทพื้นที่มากที่สุด
นายจุติ กล่าวเพิ่มเติมว่า ศูนย์ช่วยเหลือสังคมตำบลเป็นของพี่น้องประชาชนทุกคนในตำบล ที่ทุกคนมีส่วนร่วม ทุกคนมีสิทธิ์เข้าไปรับการช่วยเหลือ ซึ่งแต่ละศูนย์จะมีเจ้าหน้าที่ของกระทรวง พม. เป็นพี่เลี้ยงช่วยดูแลให้คำแนะนำปรึกษา และศูนย์มีหน้าที่ดูแลท่านตั้งแต่เด็กแรกเกิด เยาวชน สตรี ผู้สูงอายุ คนพิการ และผู้ด้อยโอกาส เพราะบุคคลเหล่านี้คือกลุ่มเป้าหมายของกระทรวง พม. นอกจากนี้ ยังมีมิติใหม่ๆ เรื่องการลดความรุนแรงในครอบครัว การลดปัญหาอาชญากรรม ซึ่งเราจะบูรณาการทำงานควบคู่ไปกับเจ้าหน้าที่ตำรวจ หน่วยงานปกครองในท้องถิ่น โรงพยาบาลส่งเสริมสุขภาพตำบล กระทรวงศึกษาธิการ และภาคีเครือข่ายที่เกี่ยวข้อง ซึ่งจะคอยช่วยดูแลว่าท่านมีปัญหาอะไร และจะช่วยแก้ปัญหานั้นให้ได้ ดังนั้น จึงเป็นที่มาของการตั้งศูนย์ช่วยเหลือสังคมตำบล
วันจันทร์ที่ 7 พฤศจิกายน 2565
รัฐปลื้ม คนล้นหลามแห่ร่วมงานมหกรรมร่วมใจแก้หนี้ กรุงเทพฯ ออมสินเจ้าภาพเผยจัดงาน 3 วัน ช่วยลูกค้าได้มากกว่า 15,000 ราย เตรียมสัญจรอีก 4 ครั้ง ที่ขอนแก่น เชียงใหม่ ชลบุรี และสงขลา
ผลสำเร็จการจัดงาน “มหกรรมร่วมใจแก้หนี้: มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” ตามที่ ก.คลังมอบหมาย ธ.ออมสินเป็นเจ้าภาพจัดงาน เมื่อวันที่ 4-6 พ.ย.2565 ณ อิมแพค ฮอลล์ 5 เมืองทองธานี ตลอดระยะเวลา 3 วัน มีประชาชนหลั่งไหลเข้าร่วมงานจำนวนมาก
นายวิทัย รัตนากร ผู้อำนวยการธนาคารออมสิน เปิดเผยผลสำเร็จของการจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” ตามที่กระทรวงการคลังมอบหมายธนาคารออมสินเป็นเจ้าภาพจัดงาน เมื่อวันที่ 4-6 พฤศจิกายน 2565 ณ อิมแพค ฮอลล์ 5 เมืองทองธานี โดยตลอดระยะเวลา 3 วัน มีประชาชนหลั่งไหลเข้าร่วมงานจำนวนมาก ส่วนใหญ่เป็นลูกหนี้เดิมของสถาบันการเงินของรัฐ ที่ประสงค์เจรจาขอแก้ไขหนี้จากการที่ได้รับผลกระทบจากวิกฤตโควิด-19 และที่ต้องการสินเชื่อเพื่อเพิ่มเติมทุน และเพิ่มสภาพคล่องในการดำรงชีพหรือประกอบธุรกิจ นอกนั้นเป็นผู้มาขอปรึกษาหาแนวทางแก้ปัญหาหนี้สิน ออมเงิน และมองหาโอกาสสร้างอาชีพสร้างรายได้ รวมแล้วมีประชาชนที่ได้รับความช่วยเหลือตลอดช่วงงานมหกรรมร่วมใจแก้หนี้ ครั้งที่ 1 กรุงเทพฯ จำนวนไม่ต่ำกว่า 15,000 ราย
ทั้งนี้ ส่วนของความช่วยเหลือจากธนาคารออมสิน มีลูกหนี้ที่เข้าร่วมเจรจาแก้ไขหนี้กับธนาคาร เป็นจำนวนมากกว่า 1 พันราย และเป็นผู้มายื่นขอสินเชื่อเงื่อนไขพิเศษเพื่อเติมเงินทุนหรือเพิ่มสภาพคล่อง จำนวนกว่า 800 ราย โดยตลอดงานทั้ง 3 วัน มีประชาชนเข้าร่วมกิจกรรมที่บูธธนาคารออมสินมากกว่า 5,000 ราย
จากผลสำเร็จของการจัดงาน “มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1” สัญจร กรุงเทพฯ กระทรวงการคลัง ธนาคารแห่งประเทศไทย และสมาคมสถาบันการเงินของรัฐ (GFA) เตรียมเดินหน้าจัดงานครั้งต่อไปใน 4 ภูมิภาค ซึ่งธนาคารเพื่อการเกษตรและสหกรณ์การเกษตร หรือ ธ.ก.ส. รับหน้าที่เจ้าภาพจัดงานครั้งที่ 2 ณ จังหวัดขอนแก่น ระหว่างวันที่ 18–20 พฤศจิกายน 2565 ที่ศูนย์ประชุมและแสดงสินค้านานาชาติขอนแก่น ครั้งที่ 3 กำหนดจัดวันที่ 16–18 ธันวาคม 2565 ที่จังหวัดเชียงใหม่ ครั้งที่ 4
วันที่ 20–22 มกราคม 2566 ที่จังหวัดชลบุรี และครั้งสุดท้ายจัดขึ้นที่จังหวัดสงขลา ระหว่างวันที่ 27-29 มกราคม 2566 จึงขอเชิญชวนประชาชนในพื้นที่ต่าง ๆ สามารถลงทะเบียนเพื่อเข้ารับความช่วยเหลือแก้ไขปัญหาหนี้ ตามกำหนดการจัดมหกรรมร่วมใจแก้หนี้สัญจรแต่ละภูมิภาค ได้ที่ https://ln15.gsb.or.th/WEB-DEBT/
วันจันทร์ที่ 7 พฤศจิกายน 2565
รัฐบาลเดินหน้า “แก้ปัญหาขยะ” ต่อเนื่อง ผ่านแผนปฏิบัติการฯ ฉบับที่ 2 (พ.ศ. 2565 – 2570) มุ่งยกระดับการจัดการขยะตั้งแต่ต้นทางจนถึงปลายทาง
.....
ที่ประชุม ครม. (1 พ.ย. 65) รับทราบตามที่ ก.ทรัพยากรธรรมชาติและสิ่งแวดล้อมเสนอแผนปฏิบัติการด้านการจัดการขยะของประเทศ ฉบับที่ 2 (พ.ศ. 2565 - 2570) ซึ่ง คกก.สิ่งแวดล้อมแห่งชาติ (กก.วล.) ได้มีมติเมื่อวันที่ 3 ส.ค. 65
.
โดยแผนปฏิบัติการดังกล่าวเป็นแผนที่ “ดำเนินการต่อเนื่อง” จากแผนแม่บทการบริหารจัดการขยะมูลฝอยของประเทศ (พ.ศ. 2559-2564) ซึ่งผลการดำเนินการช่วงที่ผ่านมา พบว่า
• จัดการขยะมูลฝอยอย่างถูกต้อง สำเร็จร้อยละ 69 (เป้าหมายร้อยละ 75)
• จัดการของเสียอันตรายชุมชน สำเร็จร้อยละ 22 (เป้าหมายร้อยละ 30)
• จัดการมูลฝอยติดเชื้อ สำเร็จร้อยละ 90.85 (เป้าหมายร้อยละ 100)
.
อย่างไรก็ตาม ส่วนใหญ่ยังไม่บรรลุตามเป้าหมายที่กำหนด ซึ่งมีปัญหาอุปสรรคและข้อจำกัด เช่น สถานที่กำจัดขยะมูลฝอยชุมชนของรัฐและเอกชนส่วนใหญ่ไม่ถูกต้องตามหลักวิชาการ ระบบติดตาม กำกับและควบคุมการดำเนินงานของสถานที่กำจัดขยะมูลฝอยยังไม่ทั่วถึงและเพียงพอ เป็นต้น
.
นอกจากนี้ กฎหมายในการจัดการขยะมูลฝอยในปัจจุบันไม่สามารถกำกับดูแลให้องค์กรปกครองส่วนท้องถิ่น (อปท.) ดำเนินการอย่างถูกต้องตามหลักวิชาการ
.
ดังนั้น จึงจำเป็นต้องมี “แผนปฏิบัติการด้านการจัดการขยะของประเทศ ฉบับที่ 2ฯ” เพื่อยกระดับการบริหารจัดการขยะมูลฝอยที่ให้ความสำคัญกับการจัดการที่ต้นทางตามวัฏจักรชีวิตผลิตภัณฑ์ (Product Life Cycle) ตั้งแต่ต้นทาง (เช่น การออกแบบการผลิตที่เป็นมิตรต่อสิ่งแวดล้อม) และสอดคล้องกับการกำจัดขยะมูลฝอย ณ ปลายทาง เพื่อให้มีการนำทรัพยากรกลับคืนจากของเสียให้มากที่สุด
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
กระทรวงเกษตรและสหกรณ์ ชี้แจงข้อเรียกร้องยกเลิกมาตรการกำหนดโควตาจำนวนวันทำประมง
กรมประมง ยืนยันบริหารตาม พ.ร.ก.การประมง พ.ศ.2558 และการควบคุมจำนวนวันทำการประมงเป็นมาตรการที่มีประสิทธิภาพในการควบคุมปริมาณการจับสัตว์น้ำ
จากกรณีนายวิโชคศักดิ์ รณรงค์ไพรี นายกสมาคมรักษ์ทะเลไทย ระบุว่า รัฐบาลให้โควตาการจับสัตว์น้ำเป็นจำนวนวันไม่ใช่แนวทางที่ถูกต้องในการควบคุมการจับสัตว์น้ำของกลุ่มเรือประมงพาณิชย์ไม่ให้จับเกินศักยภาพการผลิตของทะเล และเรียกร้องให้รัฐบาลใช้ระบบโควตาสัตว์น้ำโดยตรงแทนการใช้ระบบโควตาจำนวนวันทำการประมง พร้อมทั้งคัดค้านกรณีสมาคมการประมงแห่งประเทศไทยได้ยื่นหนังสือถึง นายกรัฐมนตรี เพื่อขอวันทำการประมงเพิ่มขึ้น กรมประมงขอชี้แจงประเด็นดังกล่าว ดังนี้
กรมประมงได้บริหารจัดการทรัพยากรตามพระราชกำหนดการประมง พ.ศ. 2558 โดยมาตรา 30 กำหนดว่า การควบคุมและกำกับการทำการประมงให้ผู้เกี่ยวข้องคำนึงถึงขีดความสามารถในการผลิตของธรรมชาติโดยใช้วิธีการทางวิทยาศาสตร์เพื่อหาจุดอ้างอิง เพื่อให้สามารถทำการประมงได้อย่างยั่งยืน ซึ่งปัจจุบันกรมประมงใช้ผลผลิตสูงสุดที่ยั่งยืน (Maximum Sustainable Yield : MSY) เป็นจุดอ้างอิงของทรัพยากรสัตว์น้ำ และมีการกำหนดปริมาณสัตว์น้ำทั้งหมดที่อนุญาตให้ทำการประมง หรือ Total Allowable Catch (TAC) ตามค่า MSY จากนั้นค่า TAC จะถูกนำมาจัดสรรให้กับเรือประมงแต่ละลำตามประสิทธิภาพของเรือ โดยปริมาณสัตว์น้ำที่ได้รับจัดสรรจะถูกนำมาคำนวณเป็นจำนวนวันทำการประมง โดยมีการควบคุมวันทำการประมงไม่ให้เกินกว่าจำนวนวันที่กำหนดผลของการควบคุมจำนวนวันทำการประมงที่ผ่านมาแสดงให้เห็นว่า ปริมาณการจับสัตว์น้ำทุกกลุ่มสัตว์น้ำ ทั้งฝั่งอ่าวไทยและทะเลอันดามันไม่เกินค่า TAC มาตั้งแต่ปี 2559 ซึ่งชี้ให้เห็นว่า การควบคุมจำนวนวันทำการประมงเป็นมาตรการที่มีประสิทธิภาพในการควบคุมปริมาณการจับสัตว์น้ำให้สามารถทำการประมงได้อย่างยั่งยืนตามจุดอ้างอิง
ทั้งนี้ สาเหตุที่กรมประมงยังไม่สามารถใช้ระบบการควบคุมโควตาปริมาณการจับสัตว์น้ำได้โดยตรง เนื่องจากมีข้อจำกัดหลายประการ เช่น
1. การจัดทำสมุดบันทึกการทำประมงยังไม่บังคับกับเรือประมงทุกลำ โดยเฉพาะเรือประมงพื้นบ้าน ทำให้ไม่สามารถติดตามปริมาณการจับสัตว์น้ำของเรือแต่ละลำได้
2. การควบคุมโควตาการจับสัตว์น้ำมีความเสี่ยงที่จะเกิดการทิ้งสัตว์น้ำที่ไม่ต้องการลงทะเล เนื่องจากชาวประมงจะบันทึกน้ำหนักสัตว์น้ำที่มีราคาดีเท่านั้น
3. อาจเกิดความเสี่ยงในการขนถ่ายสัตว์น้ำในทะเลจากเรือที่โควตาหมดลงไปยังเรือลำอื่น
4. วิธีการที่ภาครัฐจะควบคุมเรือประมงและตรวจสอบสัตว์น้ำจะมีความยุ่งยากและซับซ้อนมากขึ้น เช่น การติดตามปริมาณการจับสัตว์น้ำของเรือประมงแต่ละลำต้องเป็นปัจจุบันเพื่อให้สามารถตรวจสอบปริมาณการจับสัตว์น้ำที่จับได้กับโควตาที่ได้รับ
5. เมื่อหมดโควตาการจับสัตว์น้ำจะเกิดปัญหาการว่างงาน ซึ่งส่งผลกระทบต่อเศรษฐกิจและสังคมของประเทศ
ส่วนการเรียกร้องให้มีการเพิ่มวันทำการประมงของเรือประมงพาณิชย์นั้น กรมประมงต้องมีการพิจารณาอย่างรอบคอบ โดยมีปัจจัยที่ต้องพิจารณาหลายประการ เช่น ปริมาณสัตว์น้ำคงเหลือซึ่งจัดสรรให้แล้วแต่ไม่ได้ถูกจับมาใช้ประโยชน์ จำนวนเรือที่ไม่ได้ออกทำการประมงหรือออกทำการประมงไม่ครบตามที่กำหนด และจำนวนเรือที่ต้องการวันทำการประมงเพิ่ม เป็นต้น ซึ่งจะต้องคำนึงถึงประโยชน์สาธารณะเป็นสำคัญ ทั้งนี้ ในปีการประมง 2564 กรมประมงมิได้เพิ่มวันทำการประมงให้กับเรือประมงพาณิชย์แต่อย่างใด
วันจันทร์ที่ 7 พฤศจิกายน 2565
กระทรวงคมนาคมประชุมเตรียมความพร้อม เพื่ออำนวยความสะดวกและความปลอดภัยในการเดินทางของผู้นำเขตเศรษฐกิจ
ในระหว่างการประชุมของผู้นำเขตเศรษฐกิจเอเปค (APEC 2022) ระหว่างวันที่ 14 - 19 พฤศจิกายน 2565
​​นายชยธรรม์ พรหมศร ปลัดกระทรวงคมนาคม เป็นประธานประชุมเตรียมความพร้อมเพื่ออำนวยความสะดวกและความปลอดภัยในการเดินทางของผู้นำเขตเศรษฐกิจ ในระหว่างการประชุมของผู้นำเขตเศรษฐกิจเอเปค (APEC 2022) ระหว่างวันที่ 14 - 19 พฤศจิกายน 2565 โดยมี ผู้บริหารและผู้แทนจากหน่วยงานในสังกัดกระทรวงฯ เข้าร่วมประชุม ในวันที่ 2 พฤศจิกายน 2565 ณ ห้องประชุม กระทรวงคมนาคม
​​จากการประชุมคณะกรรมการระดับชาติเตรียมจัดประชุมผู้นำเขตเศรษฐกิจเอเปคครั้งที่ 3/2565 เมื่อวันที่ 31 ตุลาคม 2565 โดยมี พลเอก ประยุทธ์ จันทร์โอชา นายกรัฐมนตรี เป็นประธาน เพื่อทราบถึงความคืบหน้าในการเตรียมการด้านต่าง ๆ ซึ่งนายกรัฐมนตรีได้เน้นย้ำให้ดำเนินการอย่างละเอียดรอบคอบ เรียบร้อย และไม่เกิดข้อผิดพลาด ดังนั้น นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้สั่งการให้ทุกหน่วยงานเตรียมความพร้อมปฏิบัติภารกิจ เพื่อให้สอดคล้องตามแผนของคณะอนุกรรมการด้านพิธีการและอํานวยการ ที่มี นายวิษณุ เครืองาม รองนายกรัฐมนตรี เป็นประธาน และคณะอนุกรรมการด้านการรักษาความปลอดภัยและการจราจร ที่มี พลเอก ประวิตร วงษ์สุวรรณ รองนายกรัฐมนตรี เป็นประธานทั้งนี้ กระทรวงฯ ได้แต่งตั้งคณะทำงานเฉพาะกิจ (War Room) ประจำการที่สำนักงานปลัดกระทรวงคมนาคม และมอบหมายให้ทุกหน่วยงานในสังกัดกระทรวงฯ ตั้งคณะทำงานเฉพาะกิจ (War Room) บูรณาการร่วมกันเพื่อความสะดวกในการประสานงานทั้งหน่วยงานภายในและภายนอกได้อย่างรวดเร็วและถูกต้อง และเพื่อให้การเตรียมความพร้อมเป็นไปตามวัตถุประสงค์ที่ตั้งไว้ โดยแบ่งภารกิจออกเป็น 4 ด้าน ดังนี้
1. ภารกิจด้านทางบก
- ตรวจสอบกล้องวงจรปิด (CCTV) ที่อยู่ในเส้นทางการเดินทางของผู้นำ บุคคลสำคัญและคู่สมรสให้ใช้งานได้ เพื่อสนับสนุนการรักษาความปลอดภัย
- ประดับธง APEC และป้าย Welcome ตามสายทางที่อยู่ในเส้นทางการเดินทางของผู้นำตรวจสอบและบริหารควบคุมโครงการก่อสร้างที่อยู่ในเส้นทางการเดินทางของผู้นำให้สามารถสัญจรได้อย่างสะดวก
2. ภารกิจด้านทางน้ำ
- อำนวยความสะดวกด้านการจราจรทางน้ำในช่วงงานเลี้ยงอาหารค่ำ (Gala Dinner)
- จัดเจ้าหน้าที่พร้อมเรือและอุปกรณ์ที่เกี่ยวข้องร่วมปฏิบัติการกับกองทัพเรือ และสำนักงานตำรวจแห่งชาติ ในการรักษาความปลอดภัยทางน้ำ และการจัดระเบียบการจราจรทางน้ำ ​
3. ภารกิจด้านทางราง
- ปรับเวลาการเดินรถไฟในเส้นทางที่ขบวนรถยนต์ของผู้นำเอเปคและคณะผ่านเพื่ออำนวยความสะดวก
- วางมาตรการรักษาความปลอดภัยบริเวณสถานีรถไฟใกล้เคียงสนามบิน
4. ภารกิจด้านทางอากาศ
- สนับสนุนการปฏิบัติตามแผนต่อต้านอากาศยานไร้คนขับ (Anti Drone) ของกองทัพอากาศ
- ยกเว้นค่าธรรมเนียมที่เกี่ยวข้องในการอำนวยความสะดวกสำหรับเครื่องบินพิเศษของผู้นำเอเปคและคณะ อำนวยความสะดวกเกี่ยวกับการ ขึ้น-ลง ของเครื่องผู้นำเขตเศรษฐกิจ
- จัดพื้นที่จอด ณ ท่าอากาศยานต่าง ๆ โดยประสานงานกับสายการบินและส่วนราชการที่เกี่ยวข้อง
ทั้งนี้ ให้หน่วยงานที่เกี่ยวข้องทั้ง 4 ด้าน ประสานความร่วมมือกับสำนักงานตำรวจแห่งชาติ ในการตรวจสอบ และจัดเก็บข้อมูลของบุคคลที่ใช้บริการขนส่งสาธารณะตามอำนาจหน้าที่ และระเบียบที่เกี่ยวข้อง
วันจันทร์ที่ 7 พฤศจิกายน 2565
สธ.วางนโยบายพัฒนาระบบบริการสุขภาพ ระยะ 3 ปี รวม 19 สาขา ให้สอดรับความต้องการของประชาชน
กระทรวงสาธารณสุข วางนโยบายการพัฒนาระบบบริการสุขภาพ (Service Plan) ปีงบประมาณ พ.ศ.2566-2568 จำนวน 19 สาขา มุ่งพัฒนาระบบบริการให้สอดรับกับความต้องการของประชาชน เข้าถึงบริการสะดวก รวดเร็วและปลอดภัย ลดอัตราป่วย ลดอัตราตายโรคที่สำคัญ ประชาชนเข้าถึงข้อมูล
กระทรวงสาธารณสุข วางนโยบายการพัฒนาระบบบริการสุขภาพ (Service Plan) ปีงบประมาณ พ.ศ.2566-2568 จำนวน 19 สาขา มุ่งพัฒนาระบบบริการให้สอดรับกับความต้องการของประชาชน เข้าถึงบริการสะดวก รวดเร็วและปลอดภัย ลดอัตราป่วย ลดอัตราตายโรคที่สำคัญ ประชาชนเข้าถึงข้อมูลสุขภาพ และสร้างความเข้มแข็งให้ระบบสาธารณสุขไทย
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุขมีนโยบายในการพัฒนาระบบบริการสุขภาพอย่างต่อเนื่องเป็นปีที่ 11 ซึ่งทศวรรษที่ผ่านมา เกิดการเปลี่ยนแปลงของระบบสาธารณสุขไทยและการให้บริการสุขภาพแก่ประชาชนอย่างชัดเจน หน่วยบริการตั้งแต่ระดับปฐมภูมิ ทุติภูมิ ตติยภูมิ และศูนย์ความเชี่ยวชาญเฉพาะด้าน มีการบริการที่เชื่อมโยงกันเป็นเครือข่ายบริการในแต่ละเขตสุขภาพ ทำให้ดูแลประชาชนในพื้นที่และจังหวัดใกล้เคียงได้อย่างครอบคลุม
การดำเนินงานต่อจากนี้ จะอยู่ในแผนระยะ 3 ปี (ปีงบประมาณ พ.ศ. 2566-2568) มุ่งเป้าพัฒนาระบบบริการที่สอดรับกับความต้องการของประชาชนและส่งเสริมให้ประชาชนเข้าถึงบริการสุขภาพได้มากขึ้น, มีฐานข้อมูลที่เชื่อมโยงกัน ประชาชนสามารถเข้าถึงข้อมูลที่จำเป็นได้, มีการลงทุนที่เหมาะสมสอดคล้องกับการพัฒนาประเทศ และมีอัตรากำลังของบุคลากรที่เกี่ยวข้องอย่างเหมาะสม
“การทำงานให้ยึดหลัก “ททท” คือ “ทำทันที-ทำต่อเนื่อง-ทำและพัฒนา” สร้างความร่วมกับภาคีเครือข่ายทุกระดับเพื่อพัฒนาและสร้างความเข้มแข็งของระบบสาธารณสุขไทยสู่การยกระดับบริการ ช่วยลดอัตราตายจากโรคที่สำคัญลดการเกิดภาวะแทรกซ้อน ลดอัตราป่วย ลดการรอคอยและลดความแออัด โรงพยาบาลต้องเป็นที่พึ่งของประชาชน ให้บริการด้วยความปลอดภัย รวดเร็ว และประทับใจ” นายแพทย์โอภาสกล่าว
สำหรับระบบบริการสุขภาพ 19 สาขา ประกอบด้วย 1.โรคหัวใจ 2.โรคมะเร็ง 3.อุบัติเหตุและฉุกเฉิน4.ทารกแรกเกิด 5.สุขภาพจิตและสารเสพติด 6.แม่และเด็ก 7.ระบบบริการปฐมภูมิและสุขภาพอำเภอ 8.สุขภาพช่องปาก9.ไต 10.ตา 11.โรคไม่ติดต่อ 12.แพทย์แผนไทยและการแพทย์ผสมผสาน 13.การรับบริจาคและปลูกถ่ายอวัยวะ 14.การใช้ยาอย่างสมเหตุผลและการจัดการการดื้อยาต้านจุลชีพ 15.การดูแลระยะเปลี่ยนผ่านผู้ป่วยกึ่งเฉียบพลันและการดูแลแบบประคับประคอง 16.ศัลยกรรม 17.อายุรกรรม 18.ออร์โธปีดิกส์ และ 19.การใช้กัญชาทางการแพทย์
************************* 7 พฤศจิกายน 2565
วันจันทร์ที่ 7 พฤศจิกายน 2565
อัปเดตแผนก่อสร้างรถไฟฟ้าสายสีเหลือง – สีชมพู เปิดใช้เต็มรูปแบบปี 66 พร้อมปรับเพิ่มรถโดยสารสาธารณะเชื่อมโยงการเดินทาง
......
กระทรวงคมนาคม เผยภายหลังการประชุมคณะกรรมการเตรียมเปิดให้บริการโครงการรถไฟฟ้าสายสีเหลืองและสายสีชมพู ครั้งที่ 2/65 ที่ปัจจุบันมีความคืบหน้าอย่างมาก เส้นทางสายสีเหลือง (ช่วงลาดพร้าว – สำโรง) มีการก่อสร้างแล้ว 96.79% ได้รับมอบขบวนรถไฟฟ้าแล้ว 29 ขบวน จากทั้งหมด 30 ขบวน
.
ส่วนสายสีชมพู (ช่วงแคราย - มีนบุรี) มีความคืบหน้า 92.28% ได้รับมอบขบวนรถไฟฟ้าแล้ว 34 ขบวน จากทั้งหมด 42 ขบวน โดยทั้งสองเส้นทางมีแผนเปิดให้บริการเต็มรูปแบบในปี 2566
.
ซึ่งหน่วยงานที่เกี่ยวข้องอยู่ระหว่างจัดทำ Proof of Safety เพื่อตรวจสอบและประเมินความพร้อมของงานโยธาและงานระบบไฟฟ้าทั้งหมด ก่อนเปิดทดลองเดินรถเสมือนจริงโดยไม่เก็บค่าโดยสาร และพิจารณารูปแบบการคิดคำนวณค่าโดยสารโดยเปรียบเทียบกับวิธีการของรถไฟฟ้าชานเมืองสายสีแดงและการใช้บัตรโดยสารร่วม
.
รวมถึงการปรับเส้นทางรถโดยสารประจำทางของขสมก. เชื่อมต่อรถไฟฟ้าสายสีเหลืองจากเดิม 59 เส้นทาง ปรับเพิ่มเป็น 81 เส้นทาง และสายสีชมพูเดิมมีรถเชื่อมต่อ 50 เส้นทาง ปรับเพิ่มเป็น 82 เส้นทาง เพื่ออำนวยความสะดวกให้แก่ประชาชน
.
พร้อมให้คณะอนุกรรมการด้านการเตรียมการขอพระราชทานนามแนวเส้นทางสำหรับทั้ง 2 โครงการ และพิจารณาขอพระราชทานพระบรมฉายาลักษณ์สำหรับประดิษฐานบริเวณอาคารหรือสถานี และเตรียมความพร้อมติดตั้งป้ายชื่อสถานีเมื่อได้รับพระราชทานชื่อแนวเส้นทาง
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
ครม. เห็นชอบสินเชื่อระยะสั้น “แก้หนี้เพิ่มทุน” รายละไม่เกิน 20,000 บาท ไม่ต้องมีหลักประกัน สนใจสอบถามได้ที่ งานมหกรรมร่วมใจแก้หนี้ ตั้งแต่วันนี้ - 31 ม.ค. 66
.....
ครม. เห็นชอบโครงการสินเชื่อแก้หนี้เพิ่มทุน โดยธนาคารออมสินให้สินเชื่อเพื่อเป็นทุนหมุนเวียนระยะสั้นเสริมสภาพคล่องแก่ประชาชนผู้มีรายได้ประจำ หรือ ประกอบอาชีพอิสระ เช่น ผู้ประกอบการรายย่อย หาบเร่แผงลอย รายละไม่เกิน 20,000 บาท ปลอดชำระหนี้เงินต้น 6 งวดแรก อัตราดอกเบี้ย 0.35% ต่อเดือน ระยะเวลาไม่เกิน 2 ปี ไม่ต้องมีหลักประกัน ผู้สนใจติดต่อขอสินเชื่อได้ที่งานมหกรรมร่วมใจแก้หนี้ ตั้งแต่วันนี้ – 31 ม.ค. 2566 หรือจนกว่าจะครบวงเงินโครงการ
.
งานมหกรรมร่วมใจแก้หนี้ จะจัดขึ้นทั้งสิ้น 5 ครั้ง ดังนี้
1.วันที่ 4 - 6 พ.ย. 65 ณ ศูนย์แสดงสินค้าและการประชุม อิมแพค เมืองทองธานี จ.นนทบุรี
2.วันที่ 18 – 20 พ.ย. 65 ณ ศูนย์ประชุมและแสดงสินค้านานาชาติขอนแก่น จ.ขอนแก่น
3.วันที่ 16 – 18 ธ.ค. 65 ณ ศูนย์ประชุมและแสดงสินค้านานาชาติเชียงใหม่ จ.เชียงใหม่
4.วันที่ 20 – 22 ม.ค. 66 ณ จ.ชลบุรี
5.วันที่ 27 – 29 ม.ค. 66 ณ หอประชุมมหาวิทยาลัยสงขลานครินทร์ จ.สงขลา
.
อ่านเพิ่มเติม คลิก >>https://www.thaigov.go.th/news/contents/details/61130
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
​ความสัมพันธ์และความร่วมมือด้านเศรษฐกิจระหว่าง ไทย - สมาพันธรัฐสวิส
พลเอก สนิธชนก  สังขจันทร์ ปลัดกระทรวงกลาโหม ให้การต้อนรับ นาย Conradin Rasi (คอนราดีน ราซี) อุปทูตสมาพันธรัฐสวิส ประจำประเทศไทย ณ ห้องพระบารมีปกเกล้า
ในโอกาสแนะนำ พันโท Alexandre Perren (อเล็กซานเดอร์ เพอร์เรน) ผู้ช่วยทูตทหาร สมาพันธรัฐสวิส ณ กรุงเทพฯ ซึ่งมีถิ่นพำนัก ณ สิงคโปร์ ในโอกาสเดินทางเยือนไทย ระหว่าง 31 ต.ค. - 4 พ.ย. 65 โดยปลัดกระทรวงกลาโหมได้กล่าวแสดงความยินดีกับ พันโท Perren Alexandre ที่เข้ารับตำแหน่ง ผู้ช่วยทูตทหาร สมาพันธรัฐสวิส ณ กรุงเทพฯ นับเป็นโอกาสดีที่จะได้ทำความรู้จักกันรวมทั้งหารือและแลกเปลี่ยนความคิดเห็นในประเด็นต่างๆ
โดยทั้งสองประเทศได้ดำเนินความสัมพันธ์ที่ราบรื่นและใกล้ชิดมาโดยตลอด ตั้งแต่ในอดีตเมื่อครั้งที่พระบรมวงศ์ศานุวงศ์ของไทยหลายพระองค์ได้ทรงประทับ ณ เมืองโลซาน สมาพันธรัฐสวิส นับเป็นรากฐานที่สำคัญของการริเริ่มความสัมพันธ์ทั้งในด้านการทูต การค้า การลงทุน การศึกษา โดยเฉพาะในด้านเศรษฐกิจ ซึ่งสวิสเป็นประเทศคู่ค้าอันดับสองของไทยในทวีปยุโรป รองจากสหพันธ์สาธารณรัฐเยอรมนี
ทั้งนี้ ไทย - สมาพันธรัฐสวิส สถาปนาทางการทูต เมื่อ 28 พ.ค. 2474 และได้ลงนามสนธิสัญญาว่าด้วยมิตรภาพและการค้า ณ กรุงโตเกียว ญี่ปุ่น ซึ่งได้พัฒนาความสัมพันธ์ทางการทูตระหว่างกันมาอย่างต่อเนื่องโดยทั้งสองประเทศยินดีที่จะมีความร่วมมือทางเศรษฐกิจ ซึ่งสวิสนับว่าเป็นหุ้นส่วนด้านเศรษฐกิจที่สำคัญของไทย รวมถึงทั้งสองประเทศเห็นพ้องที่จะเพิ่มพูนความร่วมมือในด้านต่างๆ อีกด้วย
วันจันทร์ที่ 7 พฤศจิกายน 2565
โฆษกรัฐบาลเผย นายกรัฐมนตรีเตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ณ คลองผดุงกรุงเกษม ข้างทำเนียบรัฐบาล ในวันลอยกระทง อังคารที่ 8 พ.ย. นี้
โฆษกรัฐบาลเผย นายกรัฐมนตรีเตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ณ คลองผดุงกรุงเกษม ข้างทำเนียบรัฐบาล ในวันลอยกระทง อังคารที่ 8 พ.ย. นี้
วันที่ 7 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเป็นประธานงาน “ลอยกระทงวิถีใหม่ สืบสาน ประเพณีไทย สู่ความยั่งยืน” ในวันอังคาร ที่ 8 พฤศจิกายน 2565 เวลา 16.00 น. ณ คลองผดุงกรุงเกษม ข้างทำเนียบรัฐบาล โดยมีคณะรัฐมนตรีเข้าร่วมงาน เพื่อร่วมอนุรักษ์ สืบสานวัฒนธรรมไทย และส่งเสริมประเพณีลอยกระทงที่ทรงคุณค่า สืบทอดขนบธรรมเนียมประเพณีและวัฒนธรรมให้คงอยู่สืบไป ตลอดจนยังเป็นการถ่ายทอดมรดกภูมิปัญญาทางวัฒนธรรมให้แก่เด็ก เยาวชน และประชาชนทั่วไป ได้ร่วมกันสืบสานอย่างถูกต้องและเหมาะสม โดยภายในงานจะมีการสาธิตการทำกระทง การจัดแสดงกระทงแบบต่าง ๆ การแสดงศิลปวัฒนธรรมชุดสยามภิรมย์ธารา การแสดงเพลงเรือ และการจำลองวิถีชีวิตตลาดน้ำ เป็นต้น
“นายกรัฐมนตรีกำชับการจัดงานลอยกระทงในแต่ละพื้นที่ ให้คำนึงถึงความปลอดภัยเป็นสิ่งสำคัญ ผู้จัดงานต้องมีมาตรการเตรียมความพร้อมเพื่อรองรับ และดูแลประชาชนจำนวนมากที่จะเข้าร่วมกิจกรรมให้มีความปลอดภัยและเรียบร้อย ซึ่งคาดว่าปีนี้จะมีประชาชนร่วมงานลอยกระทงในพื้นที่ต่าง ๆ เพิ่มขึ้น จึงเน้นย้ำทุกหน่วยงานภาครัฐ เอกชน ร่วมกำหนดมาตรการจัดงานอย่างเคร่งครัด ตรวจสอบและอำนวยความสะดวกการจราจรทั้งทางน้ำและทางบก รวมทั้งความมั่นคงปลอดภัยของท่าเทียบเรือ โป๊ะต่าง ๆ เพื่อรองรับการให้บริการประชาชน และเน้นรักษามาตรการป้องกัน โควิด-19 เว้นระยะห่าง สวมหน้ากากอนามัย หมั่นล้างมือ พร้อมเชิญชวนทุกคนแต่งกายด้วยผ้าไทย หรือผ้าท้องถิ่นเข้าร่วมประเพณี ร่วมกันใช้วัสดุธรรมชาติที่ย่อยสลายง่ายมาประดิษฐ์กระทง เพื่อร่วมกันรักษาและป้องกันการเกิดมลพิษต่อสายน้ำและสิ่งแวดล้อม และร่วมสืบสานประเพณีไทยลอยกระทงวิถีใหม่ ณ สถานที่จัดงานใกล้บ้าน” นายอนุชาฯ กล่าว
วันจันทร์ที่ 7 พฤศจิกายน 2565
SMEs ตื่นตัว ปรึกษาแก้หนี้ บสย. เร่งชวน SMEs ลงทะเบียน Line TCG First
บสย. ชวน SMEs ลงทะเบียนตรวจสุขภาพทางการเงิน แก้ไขหนี้-ปรับโครงสร้างหนี้  ผ่าน Line TCG First (@doctor.tcg) หลังพบว่า SMEs ตื่นตัว ขอปรึกษาเรื่องการแก้หนี้จนแน่นบูธ บสย. ในงานมหกรรมร่วมใจแก้หนี้สัญจร
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า งานมหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน ครั้งที่ 1 ณ อิมแพค ฮอลล์ 5 เมืองทองธานี วานนี้ (4 พ.ย.) ได้รับความสนใจจากผู้ประกอบการ SMEs ที่ลงทะเบียนผ่าน Line TCG First (@doctor.tcg) ขอรับบริการตรวจสุขภาพทางการเงิน และขอคำปรึกษาแก้ไขหนี้ -ปรับโครงสร้างหนี้ ภายในบูธ บสย. ตลอดทั้งวัน โดยมียอดผู้เข้าขอรับคำปรึกษา เมื่อวันที่ 4 พ.ย. จำนวน 121 ราย แบ่งเป็นผู้ที่สอบถามข้อมูลบริการต่าง ๆ ของ บสย. และการค้ำประกันสินเชื่อ จำนวน 54 ราย และ ลูกค้าขอรับคำปรึกษา จำนวน 67 ราย โดยหัวข้อที่ขอที่ได้รับความสนใจขอปรึกษามากที่สุด ได้แก่
1.ขอสินเชื่อธุรกิจ จำนวน 27 ราย 2.แก้ไขหนี้และปรับโครงสร้างหนี้ จำนวน 22 ราย 3.การพัฒนาธุรกิจ จำนวน 9 ราย 4.ขอสินเชื่อธุรกิจ แก้ไขหนี้ และปรับโครงสร้างหนี้ จำนวน 6 ราย และ 5.การพัฒนาธุรกิจ จำนวน 3 ราย
สำหรับผู้ประกอบการ SMEs ที่ต้องการเช็คสุขภาพทางการเงิน และขอรับคำปรึกษา แก้หนี้ โดยทีมผู้เชี่ยวชาญของ บสย. โดย บสย. F.A. Center สามารถลงทะเบียน พร้อมรับ 2 บริการดี ๆ 1. บริการตรวจสุขภาพทางการเงิน และ 2. ลงทะเบียนเพื่อรับบริการแก้หนี้ ฟรี ตรวจสุขภาพทางการเงิน เชื่อมโยงการให้บริการที่สะดวก รวดเร็ว ง่าย ๆ โดย Add Line TCG First กดค้นหา @doctor.tcg หนี้ลด หมดแน่นอน เมื่อมี Line TCG First โดย บสย. ยังมีมาตรการพิเศษช่วยเหลือลูกหนี้ค้ำประกันสินเชื่อ ผ่อนปรนลูกหนี้ 3 ระดับ ยืดหยุ่นตามความสามารถในการชำระหนี้ 1.ตัดเงินต้น หนี้ลด หมดเร็ว 2.ดอกเบี้ย 0% 3.ผ่อนนาน 7 ปี ยืดระยะเวลาลูกหนี้ให้ไปต่อได้
พบกับบูธ บสย. ในงานมหกรรมร่วมใจแก้หนี้สัญจร ณ อิมแพค ฮอลล์ 5 เมืองทองธานี ระหว่างวันที่ 4-6 พฤศจิกายนนี้ โดย ในวันอาทิตย์ ที่ 6 พฤศจิกายน เวลา 14.00 น. บสย. เชิญผู้ประกอบการ SMEs ร่วมฟังเสวนาหัวข้อ “เคล็ดลับ ปรับโครงสร้างหนี้” โดย คุณสุรชัย กำพลานนท์วัฒน์ ผู้อำนวยการศูนย์ที่ปรึกษาทางการเงิน SMEs บสย. F.A. Center รวมหมัดเด็ด ที่ SMEs ต้องไม่พลาด เคล็ดลับ “การจัดการหนี้ SMEs” และ “ปรับโครงสร้างหนี้” ปรับอย่างไรให้สบายตัว
วันจันทร์ที่ 7 พฤศจิกายน 2565
ชาวประมงเฮ! ครม. อนุมัติวงเงินสินเชื่อ 5,000 ล้านบาท เสริมสภาพคล่องผู้ประกอบการประมง ระยะที่ 2 ดอกเบี้ยต่ำเข้าถึงง่าย
.....
ที่ประชุม ครม. (1 พ.ย. 65) เห็นชอบโครงการสินเชื่อเพื่อเสริมสภาพคล่องผู้ประกอบการประมง ระยะที่ 2 วงเงินสินเชื่อ 5,000 ล้านบาท พร้อมอนุมัติกรอบวงเงินดำเนินโครงการและค่าชดเชยดอกเบี้ย รวม 1,050.5 ล้านบาท เพื่อสนับสนุนสินเชื่อดอกเบี้ยต่ำให้ผู้ประกอบการประมงพาณิชย์และประมงพื้นบ้าน ใช้เป็นเงินทุนในการปรับปรุงเครื่องมือและอุปกรณ์ในการทำประมง
.
การจัดหาสินเชื่อครั้งนี้ เป็นโครงการต่อเนื่องจากระยะที่ 1 แต่ปรับเงื่อนไขใหม่ คือ ผู้ที่ได้รับสินเชื่อจากโครงการระยะที่ 1 แล้ว จะไม่สามารถขอรับสินเชื่อจากโครงการระยะที่ 2 ได้ เว้นแต่ชำระสินเชื่อทั้งหมดของ ระยะที่ 1 เรียบร้อยแล้ว
.
สำหรับผู้ประกอบการประมงที่เข้าร่วมโครงการ ต้องมีสัญชาติไทย ครอบครองเรือประมงที่มีทะเบียนเรือไทย มีใบอนุญาตทำการประมงพาณิชย์ มีประสบการณ์มาแล้วไม่น้อยกว่า 1 ปี เป็นต้น
.
มีธนาคารของรัฐเข้าร่วม 2 แห่ง คือ ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส) ที่ให้กู้เงินและคิดอัตราดอกเบี้ยร้อยละ 7 ต่อปี โดยรัฐบาลจะชดเชยดอกเบี้ยให้ร้อยละ 3 ต่อปี และผู้ประกอบการประมงจ่ายสมทบอีกร้อยละ 4 ต่อปี เป็นระยะเวลา 7 ปีนับตั้งแต่วันที่กู้ แบ่งเป็น
ธนาคารออมสิน ปล่อยสินเชื่อสนับสนุนเรือประมงขนาดตั้งแต่ 60 ตันกรอสขึ้นไป วงเงินสินเชื่อ 2,000 ล้านบาท ให้กู้รายละไม่เกิน 10 ล้านบาท
ธนาคารเพื่อการเกษตรและสหกรณ์การเกษตร (ธ.ก.ส) ปล่อยสินเชื่อสนับสนุนเรือประมงขนาดต่ำกว่า 60 ตันกรอส วงเงินสินเชื่อ 3,000 ล้านบาท ให้กู้รายละไม่เกิน 5 ล้านบาท
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 7 พฤศจิกายน 2565
“กรุงไทย” เคียงข้างลูกค้า แก้ไขปัญหาหนี้สิน ในงาน “มหกรรมร่วมใจแก้หนี้สัญจร” ครั้งที่ 1 กว่า 1,000 ล้านบาท
รมว.คลัง และผู้ช่วยรัฐมนตรีประจำกระทรวงการคลัง เยี่ยมชมบูธธนาคารกรุงไทย  ในงาน “มหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 จัดขึ้นระหว่างวันที่ 4 – 6 พฤศจิกายน 2565 ณ ศูนย์การแสดงสินค้าและการประชุม อิมแพค เมืองทอง
นายอาคม เติมพิทยาไพสิฐ รัฐมนตรีว่าการกระทรวงการคลัง และนายชื่นชอบคงอุดม ผู้ช่วยรัฐมนตรีประจำกระทรวงการคลัง ให้เกียรติเยี่ยมชมบูธธนาคารกรุงไทย ในงาน “มหกรรมร่วมใจแก้หนี้สัญจร : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 จัดขึ้นระหว่างวันที่ 4 – 6 พฤศจิกายน 2565 ณ ศูนย์การแสดงสินค้าและการประชุม อิมแพค เมืองทองธานี อาคาร 5 ซึ่งภายในงานธนาคารกรุงไทย นำเสนอมาตรการแก้ไขปัญหาหนี้สินอย่างครบวงจร ภายใต้แนวคิด “ติดปีกการเงินไทย สู่ความยั่งยืน”
ตลอดทั้ง 3 วัน มีลูกค้าขอรับคำปรึกษาแก้ไขปัญหาหนี้สินจำนวน 719 ราย วงเงินรวมกว่า 1,086 ล้านบาท ครอบคลุมการขอแก้ไขปัญหาหนี้สิน การปรับโครงสร้างหนี้ รวมถึงการเสริมสภาพคล่องผ่านสินเชื่อสินเชื่อบุคคล สินเชื่ออเนกประสงค์และสินเชื่อกรุงไทยธนวัฏ
ทั้งนี้ “มหกรรมร่วมใจแก้หนี้สัญจร: มีหนี้ต้องแก้ไข เริ่มต้นใหม่อย่างยั่งยืน” ครั้งที่ 2 จะขึ้นที่จังหวัดขอนแก่น ระหว่างวันที่ 18 – 20 พฤศจิกายน 2565 ครั้งที่ 3 จังหวัดเชียงใหม่ ระหว่างวันที่ 16-18 ธันวาคม 2565 ครั้งที่ 4 จังหวัดชลบุรี ระหว่างวันที่ 20-22 มกราคม 2566 และครั้งที่ 5 อำเภอหาดใหญ่ จังหวัดสงขลา ระหว่างวันที่ 27-29 มกราคม 2566 สำหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111หรือwww.krungthai.com
วันจันทร์ที่ 7 พฤศจิกายน 2565
​PM to chair Loy Kratong celebration at Khlong Padung Krung Kasem Canal
​PM to chair Loy Kratong celebration at Khlong Padung Krung Kasem Canal
November 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha will chair Loy Kratong celebration under the theme: “New Normal Loy Kratong: Carrying on Thai Tradition Toward Sustainability” to be held on November 8, 2022 at 1600hrs, at Khlong Padung Krung Kasem Canal adjacent to the Government House. Participating in the celebration were members of the cabinet. The event is organized with an aim to take forward Thai culture and tradition, and pass on cultural wisdom to the new generations. Loy Kratong celebration at Khlong Padung Krung Kasem Canal will feature Kratong-making demonstration and display, cultural performances, and floating market, among others.
The Government Spokesperson added that the Prime Minister instructed all concerned agencies and authorities in each locality to prioritize safety in organizing and monitoring the Loy Kratong event. Measures must be prepared to accommodate a large number of people and ensure safety and orderliness, while piers and wharfs must be safety checked. Loy-Kratong goers are strongly advised to continue observing COVID-19 preventive measures, i.e., social distancing, washing hands, and wearing masks. They are also encouraged to dress in Thai traditional outfits and use floating kratong that is made from natural and biodegradable materials.